Briti kaitseministeerium käskis kirjastusel Quercus hävitada kirjanik Toby Hardneni raamatu "Dead Men Risen" (ek: Ülestõusnud surnud) terve esimene tiraaž. Teoses oli juttu ka Eesti sõduritest.Hardnen avaldas Telegraphi leheküljel ka lõigu, mille ministeerium eemaldada käskis:  Kui eestlased PB Pimonisse mai keskel saabusid, olid nad nii innukad lahingusse tormama, et  keeldusid tutvumispatrullist koos leitnant Dave Harrisega. Selle asemel tahtsid nad kohe minna Zorabadi öömissioonile. Kapten Alex Bourne, rühma esindaja, hoiatas major Tarvo Lugat, et see on enesetapp, kuid ta ei andnud alla. Bourne oli sunnitud laskma kapralil valetama, et kehtestatud on patrullide keeld, kuna saadaval ei olnud meditsiinikoptereid.  Järgmisel päeval läks Eesti patrull Zorabadi. Järgneva 15 minuti jooksul tulistati kapral Toomas Mikku RPK kuulipildurist viis korda pähe, kõhtu,  jalgadesse ja kätte. /…/ Kapten Bourne'i sõnul oli see äratuskõne eestlastele, ta mäletab šokeeritud ja hirmunud sõdureid. "Sellest alates olid nad väga ettevaatlikud ja täiesti professionaalsed."  Mikku raviti Selly Oakis, enne kui ta Eestisse toimetati. Imekombel jäi ta ellu.  Samal ööl rääkis Luga [õieti: leitnant Rupert] Thorneloele, et Talibani võitlejad on "salakavalad, julged ja ei lase end häirida tugevast jõust, mis nüüd tegutseb" ja et "tulevikus vajavad patrullid olulist planeerimist ja  ettevalmistust". "Tuleb pikk ja huvitav suvi," ennustas Luga.  Teises trükis see katkend puudub.